Friedrich Wilhelm Ernst Paulus, naixito de Breitenau (Guxhagen, Reino de Prusia, Imperio Alemán, hue en Hesse, Alemanya) o 23 de setiembre de 1890 y muerto l'1 de febrero de 1957 en Dresde (Republica Democratica Alemana, hue en Saxonia, Alemania), estió un militar alemán, que plegó en a suya carrera militar dica o ran de Generalfeldmarschall. Partecipó con l'Exercito alemán en a Primera Guerra Mundial y en a Segunda Guerra Mundial; mientres ista zaguera guerra luitó en a Campanya de Polonia, en a batalla de Francia, en a Operación Barbarroya, en o Fall Blau, en a batalla de Voronezh y en a batalla de Stalingrado; en ista zaguera batalla fue redotato y esdevenió prisionero de l'Exercito Royo con tot o 6º Exercito.

Encara que colaboró dende ixe inte con a Unión Sovietica, continó engarcholato, no estando liberato dica 1953, colaborando dica a suya muerte con as autoridaz d'a Republica Democratica Alemana.

Vinclos externos

Friedrich Paulus en a pachina web Lexicon der Wehrmacht.
Friedrich Paulus